open-index/open-wikipedia-markdown huggingface dataset:
בני היל

**אלפרד הות'ורן "בני" היל** (; ) היה קומיקאי, שחקן וזמר בריטי. זכה לפרסום בעקבות סדרת הטלוויזיה שלו – "המופע של בני היל".

## ביוגרפיה
ממוזער|בובת שעווה בדמותו של בני היל
ממוזער|שמאל| מצבתו בסאות'המפטון
בני היל נולד להלן ולאלפרד הות'ורן בעיר סאות'המפטון. אביו וסבו היו שניהם ליצנים בקרקס.
לאחר שסיים את לימודיו בקולג' לבנים עבד כחלבן, מפעיל גשר, נהג ומתופף.

בשנת 1942, במהלך מלחמת העולם השנייה, גויס לצבא הבריטי והוכשר להיות מכונאי. הוא הוצב בנורמנדי ושימש כמכונאי וכמפעיל זרקור שם.

הוא זכה לדריסת רגל ראשונה בתעשיית הבידור כשהתמנה לעוזר מנהל במה, וכן החל לעבוד כקומיקאי – תחילה במועדונים קהילתיים ולאחר מכן במועדוני לילה ובתיאטראות. הוא שינה את שמו הפרטי ל"בני" כמחווה לקומיקאי האמריקאי ג'ק בני. הופעתו המקצועית הראשונה בפני קהל הייתה במופע משותף עם רג' ורני. לתפקיד ניסה להתקבל גם פיטר סלרס, שאז עדיין היה אלמוני.

הופעתו הראשונה בטלוויזיה הייתה בשנת 1949. בתחילת שנות החמישים ביצע מערכונים ברדיו. בשנת 1955 קיבל לראשונה תוכנית טלוויזיה משלו ב-BBC 1. הופעתו הראשונה בקולנוע הייתה בשנת 1956 בסרט ""

בשנת 1969 עבר מה-BBC לרשת השידור הבריטית Thames, ושם העלה לראשונה את סדרת המערכונים "המופע של בני היל" (The Benny Hill Show). הסדרה רצה עד שנת 1989, ושודרה ביותר ממאה מדינות. המערכונים, שלעיתים קרובות הכילו רמיזות מיניות, הביאו לידי ביטוי את כישרונו כאמן סלפסטיק, פנטומימה ופרודיה. היל מילא במערכונים אלו תפקידים שונים, בהחליפו תלבושות לעיתים קרובות. כל פרק בסדרה הסתיים בסצנת מרדף אשר צולם בהילוך מהיר, מלווה בנעימת יאקטי סאקס. בעקבות הצלחת הסדרה הפך היל עד מהרה לקומיקאי פופולרי מאוד. הוא זכה להערכה רבה בארצות הברית, ייתכן אף יותר מאשר בארץ מולדתו. בשנת 1991 הורדה התוכנית, בעקבות עלויות הפקה גבוהות של התוכנית ונתוני צפייה נמוכים. 

זמן מה לאחר שהוסרה תוכניתו החל היל לעבוד על סדרת תוכניות חדשה, שיועדה לטלוויזיה האמריקאית, בשם "סיבוב ההופעות הבינלאומי של בני היל" (Benny Hill's World Tour). אולם בשל מותו לא הופקו ממנה אלא פרקים ספורים.

היל היה גם זמר מוכשר, ושירו Ernie עמד בראש טבלת המצעדים הבריטית במשך מספר שבועות.

מאמצע שנות ה-80 התדרדר מצב בריאותו ורופאיו טענו שהוא חייב לרזות. הם אף המליצו לו לעבור ניתוח מעקפים בליבו, שהוא סירב לבצע.

היל לא נישא מעולם. 

בני היל מת ערירי ב-20 באפריל 1992 בדירתו שבלונדון, בגיל 68, קרוב לוודאי בשל התקף לב. גופתו נמצאה רק מספר ימים לאחר מותו. 
הונו, שהוערך ב-10 מיליון פאונד חולק בין שבעת אחייניו ואחייניותיו.

קברו בסאות'המפטון נפרץ על ידי גנבים לאחר שנפוצו שמועות על כך שנקבר עם תכשיטיו.

## פילמוגרפיה
### תוכניות טלוויזיה
* Hi There  (1949)
* The Service Show  (1952)
* Show Case  (1953)
* The Benny Hill Show  (1969-1989)

### סרטים
* Who Done It?  (1956)
* Light Up the Sky  (1960)
* אנשים מופלאים במכונות מעופפות (1965)
* צ'יטי צ'יטי בנג בנג (1968)
* הג'וב האיטלקי (1969)
* The Waiters  (1969)
* The Best of Benny Hill  (1974)

## קישורים חיצוניים

* 

* אתר המוקדש לפועלו של בני היל
* אתר המוקדש לשיריו של בני היל
* 

קטגוריה:קומיקאים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1924
קטגוריה:בריטים שנפטרו ב-1992
נבחרת לאומית

[שמאל|ממוזער|250px|נבחרת [גרמניה בכדורעף נשים, 2004]]
**נבחרת לאומית** היא התארגנות ספורטיבית לאומית שבמסגרתה מתקבצים הספורטאים המצטיינים בתחום מסוים בספורט ממדינת לאום מסוימת שהם אזרחים שלה, ומתחרים במסגרות בינלאומיות שונות. הנבחרת משמשת כחלון הראווה של מדינה וסמל ליוקרה לאומית. יש הרואים בהפגנת אהדה ותמיכה בנבחרת, כפתח מוצא ללאומנות בצורה לא אלימה. האירוע הבינלאומי הגדול ביותר בו מתחרות נבחרות הוא האולימפיאדה. במהלך המלחמה הקרה שימשו התחרויות הבינלאומיות בין נבחרות ארצות הברית וברית המועצות כשדה קרב אידאולוגי בין שתי המעצמות.

בשונה מן הנהוג בספורט מקצועני, בו מערכת היחסים בין ספורטאי למועדון בו הוא חבר מעוגנת בחוזה העסקה ושחקנים מחויבים לפיו לקחת חלק בפעילות המועדון, הפעילות בנבחרת לאומית נעשית על בסיס התנדבותי. לפני כל התאספות של הנבחרת הלאומית (בדרך כלל לפני משחק שלה או טורניר בו היא משתתפת) מחליט מאמן הנבחרת אילו שחקנים לזמן לנבחרת. אף על פי שזכותם של ספורטאים לוותר על זימון שכזה, רק בודדים עושים כן, זאת מכיוון שזימון לנבחרת לאומית נחשב בדרך כלל לכבוד רב והערכה לספורטאי המוזמן אליה. ספורטאים אשר מוותרים על זימון לנבחרת, עושים זאת לרוב על מנת שיוכלו להתמקד במסגרות הספורט המקצועיות המפיקות להם רווח רב.

התנאי היחיד בו על ספורטאי לעמוד כדי להיות מוזמן לנבחרת של ענף הספורט שלו הוא להחזיק באזרחות של המדינה שלנבחרתה הוא מיועד. ספורטאים המתגוררים במדינה אך אינם אזרחים שלה אינם יכולים לקחת חלק בנבחרת של אותה מדינה. לכן שחקנים זרים אינם לוקחים חלק בנבחרת של המדינה בה הם משחקים. מנגד, ספורטאי אשר פועל במדינה שאינה מולדתו חוזר כל פרק זמן מסוים למולדתו על מנת לשחק בנבחרתה, ולעיתים אף יכול למצוא את עצמו משחק כנגד נבחרת המדינה בה הוא חי ועובד. ספורטאים אשר מחזיקים באזרחות של יותר ממדינה אחת נדרשים לרוב בשלב כלשהו של הקריירה שלהם לקבל החלטה בדבר המדינה אותה הם מעוניינים לייצג ומרגע שקיבלו החלטה זאת הם אינם יכולים לסגת ממנה. עם זאת, לכל התאחדות ספורט בינלאומית ישנם קריטריונים שונים לטיפול במקרים שכאלה וישנם מקרים לא מעטים של ספורטאים שלקחו במהלך הקריירה שלהם חלק ביותר מנבחרת לאומית אחת. נבחרות יכולות לשמש ככלי להבעת אחדות בקרב מדינתם וכן ככלי לייצוג מיעוטים. יחד עם זו פעמים רבות ייצוג שחקן בן מיעוטים בנבחרת לאומית נחשב בעיני מיעוטים אלה כעלה תאנה ליחס הרוב השליט אליהם.

נבחרות לאומיות מוכרות לרוב מעולם הספורט הקבוצתי. אך גם בענפי הספורט היחידניים מקובל השימוש במסגרת של נבחרת לאומית, לרוב כאמצעי לייצוג מדינה בטורניר מסוים. כך למשל, בטורניר גביע דייוויס בטניס מתמודדות זו נגד זו נבחרות לאומיות אשר ההתמודדות ביניהן מורכבות מאוסף משחקים בין שחקן של נבחרת אחד כנגד שחקן מהנבחרת השנייה. הנבחרות מנוהלות על ידי האיגודים היציגים של ענפי הספורט השונים. כל איגוד ממנה אדם בעל סמכות מקצועית (לרוב מאמן הנבחרת) שתפקידו להרכיב את סגל הנבחרת ולקבוע את זהות המוזמנים. המרכיב בונה את סגל הנבחרת על סמך השקפתו ושיקוליו המקצועיים וללא התערבות מצד האיגוד. התערבות והשפעה של גורמים עסקניים על זהות המוזמנים נחשבת למעשה פסול, ואף על פי כן מקרים שכאלה מתקיימים לעיתים.

בישראל הנבחרת הזוכה לפרסום ועניין הרבים ביותר היא נבחרת ישראל בכדורגל. דבר זה גורם לפעמים מרירות ואי שביעות רצון בקרב ספורטאים מנבחרות של ענפים אחרים, שהישגיהם גבוהים יותר, באופן יחסי, בספורט הבינלאומי. נבחרות בולטות נוספות בישראל הן נבחרת ישראל בכדורסל ונבחרת ישראל בכדוריד.

## קישורים חיצוניים

*
קטגוריה:ספורט
טיסה 692 של יונייטד איירליינס

התרסקות **טיסה 692 של יונייטד איירליינס** אירעה ב-1 בנובמבר 1955. הטיסה, טיסת פנים בארצות הברית, יצאה מדנוור, קולורדו לכיוון פורטלנד, אורגון. תשע דקות אחר ההמראה, מעל שמי קולורדו, התפוצצו במטוס מקלות דינמיט שהטמין בו בנה של נוסעת שקיווה לקבל את ביטוח החיים שלה. בהתרסקות נהרגו כל 44 הנוסעים ואנשי הצוות.

## טיסה ופיצוץ
טיסה 629 של יונייטד איירליינס המריאה משדה התעופה לה גווארדיה בניו יורק ב-1 בנובמבר 1955, וערכה עצירת ביניים מתוכננת בשיקגו לפני שהמשיכה לשדה התעופה סטייפלטון בדנוור, ונחתה באיחור של אחת עשרה דקות בשעה 18:11. בדנוור המטוס תודלק ב-3,400 גלונים אמריקאיים (2,800 אימפולס גלונים; 13,000 ליטר) של דלק וצוותו הוחלף. קפטן הול, ותיק מלחמת העולם השנייה, קיבל את הפיקוד על הטיסה לקטעים לפורטלנד וסיאטל .

טיסה 629 המריאה בשעה 18:52 ובשעה 18:56 ביצעה את השידור האחרון שלה, בו נאמר שהיא חולפת על פני מטוס האומני של דנבר . שבע דקות לאחר מכן, פקחי התנועה האווירית של סטייפלטון ראו שני אורות בהירים מופיעים לפתע בשמיים מצפון-צפון-מערב לשדה התעופה. שני האורות נצפו במשך 30-45 שניות, ושניהם נפלו לקרקע בערך באותה מהירות. לאחר מכן ראו הבקרים הבזק בהיר מאוד שמקורו בקרקע או בסמוך לה, עוצמתי מספיק כדי להאיר את בסיס העננים 3,000 מטר מעל מקור ההבזק. לאחר שצפו באורות המסתוריים, קבעו הבקרים במהירות שאין כלי טיס במצוקה ויצרו קשר עם כל כלי הטיס שטסו באזור; כל הטיסות זוהו במהירות למעט טיסה 629.

עד מהרה החלו להגיע שיחות טלפון רבות מחקלאים ותושבים אחרים ליד לונגמונט, שדיווחו על פיצוצים עזים ופסולת לוהטת שנפלה משמי הלילה - שרידי טיסה 629. צוותי חיפוש קרקעיים שהגיעו לאתר ההתרסקות קבעו כי כל 44 האנשים שהיו על סיפון ה-DC-6B נהרגו. פסולת התאונה הייתה על פני 16 קמ"ר של מחוז וולד .

התפרקות נרחבת של כל המטוס התרחשה באוויר, וחלקים גדולים מהכנפיים, המנועים והחלקים המרכזיים נמצאו בשני מכתשים במרחק של 46 מטרים זה מזה. מטען הדלק הגדול התלקח בפגיעה, בהתאם לדפוסי השריפה. השריפות היו כה עוצמתיות שלמרות המאמצים לכבות אותן הן המשיכו לבעור במשך שלושה ימים.

היו ספקולציות מוקדמות שמשהו שאינו בעיה מכנית או טעות של הטייס היה אחראי להתרסקות, בהתחשב בעוצמת הפיצוץ באוויר. גיליון ה-2 בנובמבר של *הניו יורק טיימס* דיווח על עד ראייה לטרגדיה שתיאר את מה ששמע: "קונרד הופ, חקלאי שגר ליד זירת ההתרסקות, אמר שהוא ובני משפחתו 'שמעו פיצוץ גדול - זה נשמע כאילו פצצה גדולה התפוצצה ורצתי החוצה וראיתי אש גדולה ממש מעל מכלאת הבקר. צעקתי בחזרה לאשתי שעדיף לה להתקשר למכבי האש ולאמבולנס כי מטוס עומד להתרסק. ואז הסתובבתי והוא התפוצץ באוויר ' . "

## קורבנות
כל 44 האנשים שהיו על סיפון המטוס נהרגו. גילאי הקורבנות נעו בין 13 חודשים ל-81 שנים.

את ביטוח החיים קנה ג'ק גילברט גרהם, צעיר בן 23, עבור אמו מעט לפני ההמראה במכונה אוטומטית. ערכו היה 37,500 דולר (שווה ערך ל-440,000 דולר ב-2024). למעשה, גם אלמלא הייתה מזימתו מתגלה הוא לא היה זוכה בכסף, שכן אמו לא חתמה על מסמכי הביטוח. ב-11 בינואר 1957 גרהם הוצא להורג באמצעות תא גזים בקולורדו.

## ראו גם
*טיסה 23 של יונייטד איירליינס

## לקריאה נוספת
*קולין אוואנס, **יומני חקירה**, ירושלים: כרטא, 1998 (עמ' 100-102).

## קישורים חיצוניים

* 

יונייטד איירליינס
קטגוריה:תקריות ואסונות תעופה במעורבות מטוסי מקדונל דאגלס
קטגוריה:1955 בארצות הברית
קטגוריה:פשע בקולורדו
קטגוריה:תקריות ואסונות תעופה ב-1955
קטגוריה:יונייטד איירליינס: תקריות ואסונות תעופה
ניר עציון

**נִיר עֶצְיוֹן** הוא משק שיתופי המסונף לתנועת הקיבוץ הדתי, שוכן מדרום לחיפה ליד עתלית ושייך למועצה האזורית חוף הכרמל. הגישה ליישוב הוא מכביש 7111 היוצא מכביש 4.

## תולדות היישוב
היישוב הוקם באייר תש"י (1950) על ידי פליטי כפר עציון, וקבוצה מפליטי בארות יצחק (בנגב), קבוצות "אחדות" ו"תקוה" וניצולי השואה, שנתיים לאחר נפילת כפר עציון. את אירוע הנחת אבן הפינה עטרו בפסוק מספר עמוס: "וגדרתי את פרציהן והריסותיו אקים ובניתיה כימי עולם". היישוב מנה בעת הקמתו 210 נפשות, ונמסרו לו לעיבוד 3000 דונם אדמות עין חוד שננטשה. במאי 1952 הוקם במקום בית מרגוע כהמשך לבית המרגוע שהיה בכפר עציון. היישוב הוקם כקיבוץ, אך באמצע שנת 1953 הפך למושב שיתופי. בסוף שנת 1957 היו במקום 120 חברים שהתפרנסו מ-2400 דונם, עדרי צאן ובקר, רפת, לול ובית המרגוע. בשנת 1960 נחנך מבנה חדש לבית המרגוע ובכך פינה מקום לחברי המושב להתגורר בבתים ששמשו קודם לכן את הנופשים בבית המרגוע.

משק ניר עציון מגדל פרות, בננות ואף מנהל בית מלון לציבור הדתי והחרדי. כמו כן קיים מפעל מזון למנות מוכנות והסעדה. בשנותיו הראשונות עסקו במושב גם ברעיית צאן.

היישוב נקרא על שם כפר עציון שחרב במלחמת העצמאות. בשנת תשכ"ד הונחה במושב אבן פינה למרכז זיכרון לגוש עציון. באוגוסט 1967 הביעה מזכירות המושב נכונות לסייע בהקמה מחדש של כפר עציון.

ב- 2 בדצמבר 2010 פונה המושב מחשש מהשריפה שהתחוללה בקרבתו. האש חלפה ליד היישוב ופגעה קשות ביישובים ימין אורד ועין הוד, שלא זכו לסיוע של כוחות הכיבוי שחנו בסמוך ליד כביש 4, בשלב שהאש חדרה ליישובים.

ב-2011 לאחר פיוס היסטורי, הצטרף המושב לתנועת הקיבוץ הדתי ממנה פרש בשנות ה-50, כשהפך למושב.

במקום סניף של תנועת "בני עקיבא" והוא היישוב הדתי היחיד מבין מושבי המועצה האזורית חוף הכרמל.

## בית הכנסת "עטרת יצחק"
בית הכנסת בניר עציון נושא את שמו של הנדבן אייזיק וולפסון שתרם את הכסף לבניינו. בית הכנסת, הגדול והמרווח, נחנך בשנת 1963. הוא עוצב, בין השאר, על ידי חנוך אחימן, אף הוא מיוצאי כפר עציון. כאן נקבע נוסח התפילה, שלא כמו בשאר הקיבוצים הדתיים, כמו שהיה בבית הכנסת בכפר עציון שלפני נפילתו - נוסח התפילה החסידי נוסח ספרד.
ממוזער|250px|בית הכנסת במושב
כיום משמש הרב רונן לוביץ כרב היישוב.

## לקריאה נוספת
* ראובן גפני, **מחוזות הזיכרון**, שבת - מוסף מקור ראשון לתורה, הגות, ספרות ואומנות, 9 נובמבר 2007.

## קישורים חיצוניים

* סיפור מקומי ניר עציון - ארכיון קהילתי מבוסס ציר זמן
* אתר ההיסטוריה וההנצחה של גוש עציון
* מיכאל יעקובסון: על בית הכנסת במושב ניר עציון, סקירה אדריכלית באתר 'חלון אחורי', 24.3.2013.
*  טקס בניר עציון, במעמד בן-גוריון, פולה בן-גוריון, משה דיין וכן רעיתו של וינגייט, אפריל 1953, ארכיון הסרטונים של AP
* 

## הערות שוליים

*
קטגוריה:יישובים שהוקמו ב-1950
קטגוריה:הקיבוץ הדתי
קטגוריה:מושבים
קטגוריה:קיבוצים לשעבר
קטגוריה:רכס הכרמל: יישובים
קטגוריה:מושבים במחוז חיפה
פרוד (קיבוץ)

**פָּרוֹד** הוא קיבוץ מהתק"ם הנמצא בגליל העליון ליד צפת ושייך למועצה אזורית מרום הגליל.

## היסטוריה
מייסדי היישוב היו ניצולי השואה מהונגריה ומטרנסילבניה, חברי תנועת "דרור", שהעפילו ארצה באפריל 1947, והוכשרו בקיבוצים דפנה, עין חרוד ומעוז חיים. ב-15 במאי 1949 עלו בני הגרעין על הקרקע סמוך לכפר הערבי אל-פראדיה, ששימר את שמה של פרוד הקדומה, ותושביו ברחו בפברואר אותה שנה. במהלך השנים הצטרפו לקיבוץ גרעין מצפון אפריקה, חברי תנועת "דרור" מאורוגוואי ומארגנטינה וכן חברים בודדים.

בשנים 1952–1953 עלה רעיון לקחת חלק מהאדמות של הקיבוץ עבור מושב שפר, אולם הרעיון נזנח.

בתחילה נקרא הקיבוץ "גרדוש", על שמו של מייסד גרעין מקימי הקיבוץ, יוסף גרדוש (Gárdos), ממנהיגי תנועת "דרור-הבונים" בהונגריה, ניצול השואה, שנפטר מבעיות לב בטרם עלותו לישראל. בהמשך, שונה שמו ל"פרוד", בהתבסס על שם היישוב היהודי הקדום פרוד שהיה קיים במקום זה בתקופת התלמוד, ובימי הביניים. משמעות השם מצביעה ככל הנראה על מיקומו הגאוגרפי – מפריד בין הגליל העליון לגליל התחתון ובין הגליל המזרחי לגליל המערבי. אורי גולדפרב בנם של נשקה וצבי גולדפרב היה הילד הראשון שנולד בקיבוץ, לבית הספר הוא הלך בקיבוץ גינוסר.

בקרבת הקיבוץ נמצא רוג'ום נבי שועייב.


קובץ:Parod 1.jpg
קובץ:Lower Parod Falls 5.jpg|מפלי פרוד התחתונים, בערוץ נחל צלמון למרגלות הקיבוץ
קובץ:Parod.jpg|קיבוץ פרוד - מבט מנחל פרוד


## קישורים חיצוניים

* פרוד, באתר "לחיות את הגליל"
* מפלי פרוד באתר הטיולים "נלך"
* ביקור במצדית גבול הצפון - משטרת פראדיה (מצודת שפר) באתר היסטוריה על המפה
* 
* 
* 

## הערות שוליים

*
קטגוריה:יישובים שהוקמו ב-1949
קטגוריה:קיבוצים
קטגוריה:הגליל העליון: יישובים
קטגוריה:קיבוצים במחוז הצפון
גאורגי אספרוחוב

**גאורגי "גונדי" אספרוחוב** (בבולגרית: **Георги Аспарухов**; 4 במאי 1943 - 30 ביוני 1971) היה אחד מגדולי הכדורגלנים הבולגרים בכל הזמנים.
## קריירה
אספרוחוב היה חלוץ בקבוצת לבסקי סופיה בשנים 1959–1961 ובשנים 1963–1971. בשנים 1961–1963 הוא שיחק בקבוצת בוטב פלובדיב. בסך הכול שיחק אספרוחוב 247 משחקים בליגה איי - הליגה הבולגרית העליונה, בהם הבקיע 150 שערים. מועדונים אירופאים רבים, מהשורה הראשונה, ניסו להעבירו אליהם אך ללא הצלחה.
אחת מנקודות השיא של אספרוחוב הייתה בשני משחקיה של לבסקי סופיה מול בנפיקה ליסבון (בה שיחק באותה עת אאוזביו) במסגרת גביע אירופה לאלופות בעונת 1965–1966. בנפיקה עלתה לשלב הבא לאחר תוצאות של 2:2 ו-3:2 כאשר אספרוחוב הבקיע את כל ארבעת השערים לזכות הבולגרים והיה גם לשחקן הזר הראשון הכובש שני שערים במגרש של המועדון הפורטוגזי. לאחר משחק זה התפרסמה לבסקי באירופה ובנפיקה ביקשה לרכוש את אספרוחוב. אולם, באותה עת, מסך הברזל עדיין היה קיים והיה זה בלתי אפשרי לכדורגלנים ממדינות קומוניסטיות לעבור ולשחק בקבוצות במערב אירופה.

אספרוחוב שיחק 50 משחקים במדי נבחרת בולגריה בכדורגל והבקיע 19 שערים במשחקים אלו. הוא הבולגרי היחידי שהבקיע שער באצטדיון ומבלי מול נבחרת אנגליה וכמו כן, הוא הבקיע את שני השערים הבודדים שהבקיע בולגריה בהופעותיה בגביעי העולם של צ'ילה ב-1962 ואנגליה ב-1966.

אספרוחוב נהרג בתאונת מכונית ב-1971. בעת מותו היה הספורטאי האהוד והנערץ ביותר בבולגריה. כ-200,000 בולגרים השתתפו בהלווייתו שנערכה בסופיה. יחד איתו נהרג בתאונה כוכב נוסף של הכדורגל הבולגרי, ניקולה קוטקוב, שחקנה של לוקומוטיב סופיה. אספרוחוב זכה לאהדה גורפת בבולגריה, גם מצד אוהדי קבוצות יריבות וזאת, בשל משחקו שובה העין והיעיל באותה עת, ובשל אופיו החברותי. אצטדיונה של לבסקי סופיה נקרא כיום על שמו.

## קישורים חיצוניים

* גאורגי אספרוחוב - האתר הרשמי
* A tribute to the 40th best player of all time Georgi Asparuhov - a genius few know, but few would ever forget, אתר Goal.com,  30 ביוני 2011 
* 
* 

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:סופיה: כדורגלנים
קטגוריה:כדורגלני לבסקי סופיה
קטגוריה:כדורגלני בוטב פלובדיב
קטגוריה:כדורגלני נבחרת בולגריה
קטגוריה:אישים הקבורים בבית הקברות המרכזי בסופיה
קטגוריה:בולגרים שנולדו ב-1943
קטגוריה:בולגרים שנפטרו ב-1971
קדרים

**קַדָּרִים** הוא קיבוץ בגליל העליון, מזרחית למע'אר, השייך למועצה אזורית הגליל העליון והוא היישוב הדרומי ביותר בה.
## היסטוריה
ביולי 1978 הוחלט במשרד השיכון על התחלת בניית מבני קבע ביישוב.
היישוב הוקם בשנת 1980 ליד הר קדרים, ונקרא בתחילה **רותם-קדרים** ע"ש השבט הבדואי **קודיריה**, ששכן בעבר באזור היישוב. ההסבר הרשמי לשמו הוא קדרי כפר חנניה הסמוך מימי המשנה והתלמוד, שהיה מפורסם בקדריו.

בגלל קרבת המחצבה שבהר ליישוב עצמו הועבר היישוב בשנת 1987 למיקומו הנוכחי המרוחק מהמחצבה.

## קישורים חיצוניים

* 
*קדרים במרכז המידע להתיישבות בגליל
* 

## הערות שוליים

קטגוריה:יישובים שהוקמו ב-1980
קטגוריה:קיבוצים
קטגוריה:הגליל העליון: יישובים
קטגוריה:תוכנית המצפים
קטגוריה:קיבוצים במחוז הצפון
צבעון

**צִבְעוֹן** הוא קיבוץ בגליל העליון, הנמצא צפונית להר מירון, מזרחית לקיבוץ סאסא, בסמוך לגבול בין ישראל ללבנון, ושייך למועצה אזורית הגליל העליון.

## היסטוריה
היישוב יועד להיות קיבוץ של השומר הצעיר, ועד התגבשות גרעין מיישב הוחלט להקים במקום היאחזות נח"ל בינואר 1980. לקראת איוש ההיאחזות עלו למקום בני מושבים מהגליל, בתמיכה בלתי רשמית של מועצה אזורית מרום הגליל, לתפוס את הנקודה במחאה על כך שבמסגרת תוכנית המצפים בגליל לא הוקצו להם מצפים. בני הגרעין התגוררו במקום בצפיפות רבה של שתי משפחות בחדרון. מחלקת ההתיישבות החליטה לא לפנות את המתיישבים בכוח ובתגובה איימו בקיבוצים לפנות את המקום בעצמם. צה"ל עיכב את עליית גרעין הנח"ל למקום כדי לא לקחת חלק בעימות. בסוף פברואר 1980 הושג הסדר עם הפולשים על הפינוי, והיאחזות הנח"ל התמקמה במקום. היישוב אוזרח בשנת 1986, והפך לקיבוץ.

צבעון ממוקם על הר קלען, בתוך שטח יער טבעי, סמוך לכביש 89, קילומטר אחד מזרחית לצומת סאסא. הקיבוץ נתחם על ידי גן לאומי ברעם בצפון, נחל דישון ממערב, נחל צבעון ממזרח ושמורת הר מירון בדרום. נקרא על שם נחל צבעון הסמוך.

מבני המגורים בצבעון אינם אופייניים לבתי משפחה קיבוציים. כל הבתים המשפחתיים הם צמודי קרקע ובנויים בתוך החורש הטבעי. בדומה ליישובים קהילתיים, אין בצבעון בתים משותפים כלל. לפיכך מראה היישוב מזכיר מאוד יישובים קהילתיים באזור. 

## קישורים חיצוניים

* 
* צבעון במרכז המידע להתיישבות בגליל

## הערות שוליים

קטגוריה:יישובים שהוקמו ב-1980
קטגוריה:קיבוצים
קטגוריה:היאחזויות נח"ל
קטגוריה:הגליל העליון: יישובים
קטגוריה:יישובים אקולוגיים בישראל
קטגוריה:תוכנית המצפים
קטגוריה:יישובים בצפון ישראל שפונו במלחמת חרבות ברזל
קטגוריה:קיבוצים במחוז הצפון
משדר

[שמאל|ממוזער|250px|מקלט-משדר לאותות שמע המשמש [חובבי רדיו]]
[ממוזער|250x250 פיקסלים|טלפון נייד של חברת [נוקיה, דוגמה למכשיר שכיח שמשולבים בו משדר ומקלט]]
**מַשְׁדֵּר** רדיו הוא מכשיר אלקטרוני אשר בשילוב עם אנטנה מסוגל ליצור אותות אלקטרומגנטיים בעלי מאפיינים מוגדרים. גל אלקטרומגנטי מאופיין על ידי שלושה גורמים: תדר (או אורך גל), אמפליטודה ופאזה. על ידי מניפולציה על אחד או יותר מגורמים אלו (כלומר שינוי תכונות הגל בהתאם למידע שרוצים לשדר – אפנון) ניתן לשדר מידע לתווך. בשימוש לצורכי תקשורת, כגון שידורי טלוויזיה, משתמשים במקביל למשדר במכשירים הנקראים מקלטים שתפקידם לפענח מן האות ששודר במשדר את המידע שמעוניינים להעביר.

אלו המרכיבים העיקריים של מַשדרי רדיו:
*מקור מתח – תפקידו לספק אנרגיה למערכת.
*מַתְנֵד – תפקידו לייצר את הגל הנושא (הגל שמאפננים).
*אַפְנָן – תפקידו לשנות את תכונות הגל הנושא על פי המידע המשודר.
* מגבר הֶספק המתאים לפעולה בתדרי רדיו (RF) – תפקידו להגדיל את הספק האות המשודר וכך לאפשר לאות המשודר להגיע למרחק הרצוי בעוצמה המספיקה לזיהוי האות במקלט (הספק האות דועך באוויר לפי ריבוע המרחק; חוק זה נקרא חוק פְריס).

במקרים רבים המכשירים מאפשרים תקשורת דו-כיווניות (כגון טלפון סלולרי או מכשיר קשר), ובמכשירים אלו כלולים גם משדר וגם מקלט.

## ראו גם
*מזרים מדיה (סטרימר)
* הזרמת מדיה (סטרימינג)
* מקלט
*תקשורת אלחוטית
*רדיו פיראטי
*ערבל תדר
*סירקולטור

## קישורים חיצוניים

קטגוריה:קשר רדיו
קטגוריה:מכשירי חשמל
ריבת חלב

**ריבת חלב** (בספרדית: **Dulce de leche**) היא ממרח מתוק שמקורו באמריקה הלטינית, הנוצר על ידי הרתחה של סוכר וחלב. ריבת חלב משמשת כמרכיב או תוסף בגלידות, עוגות ומיני מתיקה שונים.

## מקור
מקורה של ריבת החלב הוא באזור ריו דה לה פלטה. ריבת חלב היא מרכיב חשוב בממתקים ובקינוחים גם בארגנטינה, אורוגוואי, קולומביה, פרגוואי, צ'ילה, פרו וברזיל.

## תהליך ההכנה
שמאל|ממוזער|200px|סרטון המדגים תהליך הכנה של ריבת חלב
מתכון ריבת חלב מצריך ביעבוע איטי של חלב וסוכר תוך ערבוב במשך כמעט כל זמן הבישול. במשך התהליך, המים הנמצאים בחלב מתאדים והתערובת מתעבה ומעט מתמצקת. מסת התוצאה המוגמרת של ריבת החלב היא בדרך כלל כ-1/6 מכמות החלב ההתחלתית והתוצאה שמתקבלת היא משילוב של יצירת קרמל ותגובת מייאר המייצרים ביחד את הגוון וההשחמה של הריבה.

גרסה ביתית נוספת להכנת ריבת חלב נעשית בעזרת הרתחה של קופסת חלב מרוכז סגורה בתוך סיר מלא במים למשך 2–3 שעות (או 30–45 דקות בתוך סיר לחץ). היא נהוגה לרוב באזורים בהם קשה להשיג ריבת חלב מוכנה. אולם קיים סיכון בהכנה מסוג זה, מכיוון שאם קופסת החלב המרוכז מתייבשת היא עלולה להתפוצץ.

## שימושים
המאכל המזוהה ביותר עם ריבת חלב הוא אלפחורס, שתי עוגיות פריכות שביניהן ריבת חלב.

ריבת חלב משמשת כממתיק למוצרי מזון רבים, כמו עוגות, עוגיות, חביתיות, סוכריות וגלידה.

היא מעניקה טעם של טופי למתכוני פאי.

ארוחת בוקר ארגנטינאית טיפוסית כוללת ריבת חלב בצורת ממרח, ש"מנגבים" אותה (כמו חומוס, בישראל) עם חתיכות מאפה דמוי רוגלך הנקרא 'media luna' ('חצי ירח'). צ'ורו (מעין סופגנייה צרה וארוכה), אף הוא מאכל ארוחת בוקר ארגנטינאי אופייני, במילוי ריבת חלב.

שימוש ייחודי בישראל לריבת חלב הוא במילוי סופגניות.

## ראו גם
* חלב מרוכז

## קישורים חיצוניים

* 

## הערות שוליים




קטגוריה:מגדנאות
קטגוריה:חומרי גלם מחלב
קטגוריה:המטבח הארגנטינאי
קטגוריה:המטבח האורוגוואי
קטגוריה:ממרחים
קטגוריה:מאכלי חלב
אדריאן מוטו

**אדריאן מוטו** (; נולד ב-8 בינואר 1979) הוא כדורגלן עבר רומני ששיחק בעמדת החלוץ. שיחק לאורך הקריירה במספר רב של קבוצות, ובהן אינטר מילאנו, יובנטוס ופיורנטינה וכיום מאמן את קבוצת נפטצ'י באקו.
## ביוגרפיה
הוא התחיל את הקריירה המקצוענית שלו בקבוצת אף סי ארגס פיטשטי ממחוז הולדתו ברומניה וממנה עבר לשחק באחד המועדונים הגדולים במדינה, דינמו בוקרשט. כבר בעונתו השנייה בדינמו נקנה בידי אינטר מילאנו האיטלקית שבה שיחק 10 משחקים, משם עבר להלאס ורונה ומשם לפארמה לפני שעבר למועדון האנגלי צ'לסי.

אל יובנטוס הגיע לאחר שנזרק מצ'לסי בעקבות הודאתו בשימוש בסמים, הודאה שבעקבותיה גם הושעה מכדורגל למשך תקופה ארוכה מאוד. בעקבות השימוש בסמים חויב מוטו ב-17 מיליון יורו תשלום פיצויים לצ'לסי על ידי בית המשפט הפדרלי בשווייץ.

בקיץ 2006, בעקבות פרשת השחיתות בכדורגל האיטלקי והורדתה של יובנטוס לליגה השנייה, עבר מוטו לפיורנטינה.

במאי 2016 הודיע על פרישה ממשחק פעיל.

## קישורים חיצוניים

* 

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני דינמו בוקרשט
קטגוריה:כדורגלני אינטר מילאנו
קטגוריה:כדורגלני הלאס ורונה
קטגוריה:כדורגלני פארמה
קטגוריה:כדורגלני צ'לסי
קטגוריה:כדורגלני יובנטוס
קטגוריה:כדורגלני פיורנטינה
קטגוריה:כדורגלני צ'זנה
קטגוריה:כדורגלני אז'אקסיו
קטגוריה:כדורגלני פטרולול פלוישט
קטגוריה:כדורגלני פונה סיטי
קטגוריה:כדורגלני נבחרת רומניה
קטגוריה:כדורגלני יורו 2000
קטגוריה:כדורגלני יורו 2008
קטגוריה:כדורגלנים שהורשעו באימרוץ
קטגוריה:רומנים שנולדו ב-1979
קטגוריה:מאמני כדורגל רומנים
קטגוריה:מאמני נפטצ'י באקו
ואלרי בוז'ינוב

**ואלרי אמילוב בוז'ינוב **(בבולגרית: **Валери Емилов Божинов**; נולד ב-15 בפברואר 1986) הוא כדורגלן עבר בולגרי ששיחק בעמדת החלוץ.

## קריירת מועדונים
בוז'ינוב נולד בעיירה גורנה אוריחוביסטה בבולגריה. בגיל 12 עבר למלטה עם אמו, פפה, שחקנית כדורסל בעברה ועם אביו החורג סשו אנג'לוב, ששיחק בעבור בולגריה בשנות התשעים.

בוז'ינוב הרשים את  מנהל הספורט של הקבוצה לצ'ה, בזמן ששיחק בעבור קבוצה מקומית. הוא חתם בלצ'ה תמורת 30 מיליון לירות איטלקיות (כ-15,000€).

בוז'ינוב התיישב בלצ'ה והמשיך את לימודיו בזמן ששיחק בעבור קבוצות הנוער שלה. הופעת הבכורה שלו בליגה הראשונה באיטליה עם הקבוצה לצ'ה הייתה ב-2 בינואר 2002 כשהיה רק בן 15 שנים ו-11 חודשים, ובכך היה לשחקן הזר הצעיר ביותר שהופיע בליגה הראשונה באיטליה. הגול הראשון שלו בסרייה א' הגיע רק שנתיים לאחר מכן, ב-6 בינואר 2004 בהפסד הביתי 1–2 לבולוניה, והפעם היה השחקן הזר הצעיר ביותר שמבקיע.תחת המאמן זדנק זמן, הבקיע בקבוצה  16 שערים.

בוז'ינו עבר  על ידי פיורנטינה בינואר 2005, בהעברה ששוויה 13€ מיליון. הוא היה רק בן 18 כשעבר לסגולים.

ביולי 2006 הוא הועבר בהשאלה לקבוצה הגדולה יובנטוס בתמורה לאדריאן מוטו. בוז'ינוב אמר שהוא יהיה שמח להישאר עם יובנטוס. מנהל הספורט של פיורנטינה הצהיר כי ברשות יובנטוס להשלים את החתמת החלוץ תמורת £4 מיליון משום ש-"יש סעיף כתוב עם יובנטוס שמאפשר להם לשמור עליו על ידי תשלום של 4 מיליון פאונד".

ב-3 באוגוסט, דווח בתקשורת כי בוז'ינוב השלים את מעבר למנצ'סטר סיטי, לאחר שחתם על חוזה שאורכו 4 שנים בתמורה לתשלום שלא פורסם, שמעריכים שהוא 5.75£ מיליון אבל בוז'ינוב הושבת לחמישה חודשים אחרי שסבל מפציעה בברך במשחק נגד מנצ'סטר יונייטד באוגוסט. 

ביולי 2009 הושאל בוז'ינוב לשנה אחת לפארמה ולאחר שנה, ביולי 2010 הושלמה העברתו למועדון האיטלקי. 

ביולי 2011 הועבר למועדון הפורטוגזי ספורטינג ליסבון בחוזה ל-5 שנים תמורת 2.6 מיליון אירו. 

בינואר 2012 הוכרז על ידי ספורטינג כ"אישיות בלתי רצויה" לאחר שמנע מבועט הפנדלים הקבוע של המועדון לבעוט בעיטת 11 בדקה ה-92, בעט אותה בעצמו והחטיא. כתוצאה מצעד זה הוא הושאל למועדון האיטלקי לצ'ה, בו החל את הקריירה הבינלאומית שלו. 

ב-31 באוגוסט 2012 הוא הושאל לשנה להלאס ורונה האיטלקית. 

ב-17 בינואר 2013 הושאל לקבוצה ויצ'נצה מהליגה השלישית באיטליה. בינואר 2014 הודיע כי חתם בקבוצה הבולגרית לבנסקי סופיה.

ב-14 ביוני 2015 חתם לשנתיים בפרטיזן בלגרד הסרבית.

## קריירה בינלאומית
בעת החוזה עם לצ'ה, בוז'ינוב שיחק ברמות הנוער השונות בעבור נבחרתו. במשחק הבכורה שלו בנבחרת הצעירה, עד גיל 21, הוא הבקיע שער מספרת מרשים נגד יוון ובשל כך הוא זומן לסגל הנבחרת הבוגרת ליורו 2004, שנערך בחודש יוני. בוז'ינוב ערך את הופעת הבכורה שלו בנבחרת בטורניר נגד איטליה, משחק בו בולגריה הפסידה 1–2. במשחק נגד אירלנד שנערך באוגוסט, הוא הבקיע את שערו הראשון בנבחרת.

## תארים
;פרטיזן בלגרד
* הגביע הסרבי: 
* אליפות סרביה: 2016/2017 

## קישורים חיצוניים

* Juventus.com - פרופיל וסטטיסטיקות
* Goal.com פרופיל

## הערות שוליים

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:כדורגלני לצ'ה
קטגוריה:כדורגלני פיורנטינה
קטגוריה:כדורגלני יובנטוס
קטגוריה:כדורגלני מנצ'סטר סיטי
קטגוריה:כדורגלני פארמה
קטגוריה:כדורגלני ספורטינג ליסבון
קטגוריה:כדורגלני הלאס ורונה
קטגוריה:כדורגלני ויצ'נצה
קטגוריה:כדורגלני לבסקי סופיה
קטגוריה:כדורגלני טרנאנה
קטגוריה:כדורגלני פרטיזן בלגרד
קטגוריה:כדורגלני לוזאן
קטגוריה:כדורגלני רייקה
קטגוריה:כדורגלני פסקארה
קטגוריה:כדורגלני נבחרת בולגריה
קטגוריה:בולגרים שנולדו ב-1986
גבע כרמל

**גֶּבַע כַּרְמֶל** הוא מושב באזור הצפון ליד עתלית השייך למועצה אזורית חוף הכרמל.

היישוב הוקם בי"ט באב תש"ט, 17 באוגוסט 1949, על ידי עולים מתוניסיה וטורקיה. תחילה נקרא בשם "גבע הכרמל", בו השתמשו עד שנות ה-70.

שמו של היישוב נובע משמו של היישוב הערבי שהיה ממוקם בסמוך, "ג'בע". מקומה של ג'בע נזכרת בכתבי ההיסטוריון הרומאי פליניוס הזקן במאה הראשונה לסה"נ, ובכתב אוסביוס, שחי במאה הרביעית בקיסריה הסמוכה. בשנת 1953 בסמוך למושב הוקם יער אטאטורק.

נכון ל-2023 מונה אוכלוסיית המושב כ-1,126 תושבים. רבים מהם ממשפחות ותיקי המושב. במושב יש 80 נחלות חקלאיות והרחבה שרובה מאוכלסת. פרנסת התושבים מבוססת על חקלאות (בעיקר גידול בננות וירקות) ועל עבודה מחוץ למושב, כולל במקצועות חופשיים.

## קישורים חיצוניים

* 
ממוזער|220px|כביש הכניסה ליישוב

## הערות שוליים

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:מועצה אזורית חוף הכרמל
קטגוריה:מושבים
קטגוריה:יישובים במחוז חיפה
קטגוריה:מושבים במחוז חיפה
סטפנוס הראשון

**סטפנוס הראשון** (בלטינית: **Stephanus I**; מת ב-2 באוגוסט 257) היה אפיפיור בין 12 במאי 254 ו-2 באוגוסט 257. לפי התיעוד המוקדם ביותר היה סטפנוס רומאי מלידה, בנו של יוביוס שמוצאו היה אולי יווני.

## חייו
מרבית הידע על סטפנוס מקושר ישירות או בעקיפין למחלוקת עם נובטוס, שהתנגד לגישה הסלחנית של הבישוף קיפריאנוס והאפיפיורים שבחסותו, קורנליוס ולוקיוס הראשון לטבילה מחדש של נוצרים שהתכחשו לנצרות בזמן רדיפות דקיוס (המכונים "לפסי", lapsi). המנהג העתיק כאן היה שללפסי לא תוענק טבילה חוזרת כלל אלא רק רשות להנחת הידיים בעת התפילה. סטפנוס גרס שכדי להתקבל חזרה לכנסייה באופן מלא אין צורך כלל בטבילה.

עמדתו זו של סטפנוס הייתה מנוגדת לזו של הנובטיאנים, שגרסו שאין צורך בטבילה ואין לקבל חזרה את הכופרים, ולדעתם של קיפריאנוס ודיוניסיוס מאלכסנדריה, שגרסו כי יש לקבל חזרה את הכופרים אחרי טבילה מחדש. בסופו של דבר, עמדתו של סטפנוס היא שנתקבלה על דעת רוב הבישופים. הנצרות הקתולית קיבלה גישה זו, אולם בנצרות האורתודוקסית הנושא עדיין תחת מחלוקת.

המסורת הנוצרית טוענת כי סטפנוס מת כמרטיר, כאשר חיילים רומיים ערפו את ראשו כאשר ישב על כיסא האפיפיור. לסיפור זה אין ככל הנראה אחיזה במציאות.

## קישורים חיצוניים

* אנציקלופדיה קתולית
* אאוסביוס פמפיליוס, '''היסטוריה של הכנסייה'''
* דיוניסיוס מאלכסנדריה, '''מכתבים לאפיפיורים סטפנוס וסיקסטוס''' (הופיע לראשונה בתוך: F.C. CONYBEARE, "Dionysius of Alexandria, Newly discovered letters to the Popes Stephen and Xystus," ''English Historical Review'' 25 (1910) pp. 111-114
* קיפריאנוס, '''אגרות'''
* 

קטגוריה:אפיפיורים איטלקים
קטגוריה:קדושים נוצרים
קטגוריה:אפיפיורים במאה ה-3
קטגוריה:נפטרים ב-257
עופר (מושב)

**עופר (עֹפֶר)** הוא מושב השוכן על מורדותיו המערביים של הכרמל, השייך למועצה אזורית חוף הכרמל. המושב שוכן בליבו של יער אורנים נטוע וחורש טבעי (יער עופר). חלקו המערבי של היישוב צופה אל הים התיכון. הוקם ב-1950.

## מקור השם
מקור שמו של המושב נגזר משמו של היישוב הערבי עין ע'זאל שסמוך לחורבותיו נבנה היישוב העברי. תושביו הערביים של עין ע'זאל עזבו אותו בעקבות מבצע שוטר במלחמת העצמאות. פרוש השם הערבי הוא "עין הצבי" ועופר הוא בן הצבי וגם בן האייל.

שמו של המושב עין איילה הסמוך נגזר גם כן משם היישוב הערבי.

## היסטוריה

תחילתו של המושב בעמק קטן צמוד למעיין המקומי שהוא אחד מהמעיינות הבודדים בכרמל.

המושב הוקם בשנת 1950 על ידי עולים מהודו, מקהילת יהודי קוצ'ין, קהילת הבגדדים (יהודים ממוצא עיראקי שחיו בהודו), קהילת בני ישראל ועולים מעיראק. בתחילת שנות ה-60 הצטרפו למושב עולים מפרס וכורדיסטן. כיום מתגוררים בו תושבים מכלל קהילות ישראל. בשנים הראשונות גרו התושבים במבני פח והחלו לעסוק בגידולי שדה ולעיתים אף השתמשו במימי המעיין הסמוך (עין ע'זאל) לצורכי הקיום הבסיסי. עולי הודו שראו את החקלאות כדבר נחות לא התבססו טוב במושב.

כעבור שלוש שנים הקימה הסוכנות היהודית את ראשוני המבנים ממזרח למיקום הראשוני והמושב התבסס במיקומו הנוכחי כיום, כשלושה קילומטרים ממזרח לכביש חיפה-ת"א הישן (כביש 4).

בשנים הראשונות לאחר המעבר לבתי הקבע עסקו מרבית התושבים בחקלאות מקומית; בעיקר בגידולי שדה ורעיית צאן. במהלך שנות ה-70 החלו בפיתוח ענף החממות בעיקר לצורך גידולי פרחים ליצוא. בנוסף ענף הלול תפס מקום חשוב ורבים מהתושבים גידלו עופות פטם ששווקו למשחטות אזוריות.

היישוב בנוי בצורה שמשית הכוללת מעגל מרכזי ובו עיקר מבני הציבור אשר ממנו יוצאות שלוחות (קרניים) שלאורכן בתי מגורי התושבים.

## אופי המושב כיום

עד לשנות האלפיים רוב תושבי המושב התפרנסו מחקלאות, ובעיקר מגידול פרחים ירקות ולולי עופות. בנוסף קיימים עדיין במושב מגדלי צאן ובקר. כיום מרבית התושבים אינם עוסקים בחקלאות ובמושב מתפתחת תיירות מקומית הכוללת מבני הארחה (צימרים) חוות רכיבה על סוסים, משקי חקלאות אורגנית ועוד.

המושב שייך לתנועת הנוער הנוער העובד והלומד-חטיבת בני המושבים, בני הנוער במושב משתתפים בפעילויות השונות ועוסקים בתמיכה בקהילה.

## קישורים חיצוניים

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:רכס הכרמל: יישובים
קטגוריה:שביל ישראל
קטגוריה:יהדות קוצ'ין
קטגוריה:מושבים במחוז חיפה
יניקה

**יניקה** היא הכוח המופעל על מוצק, נוזל או גז, במטרה ליצור ואקום. במהלך פעולת היניקה נוצר תת-לחץ הגורם לוואקום. יניקת אוויר מחלל יוצרת תת-לחץ שעלול לגרום לנוזלים לחדור לחלל או להיווצרות אדהזיה.

כאשר הלחץ בחלק אחד של המערכת מופחת ביחס לחלק אחר, הנוזל באזור הלחץ הגבוה יותר יפעיל כוח יחסית לאזור הלחץ המופחת. הפחתת הלחץ עשויה להיות סטטית  או דינמית (כמו למשל בשואב אבק).

היניקה היא פעולה בסיסית בתהליך הנשימה של בעלי חיים, במהלך השאיפה, הסרעפת והשרירים סביב כלוב הצלעות גורמים לשינוי נפח הריאות (הסרעפת נעשית שטוחה ומרחיבה את שטח בית החזה, השרירים הבין צלעיים מתכווצים וגורמים לעליה של הצלעות. השרירים הבין צלעיים והסרעפת מושכים בתנועתם את קרום הפלואורה הראשון. קרום הפלואורה השני נמשך אחריו, ומושך איתו את הריאות. הריאות גדלות, ונפח בית החזה גדל) כאשר נפח בית החזה גדל הלחץ בתוכו קטן, וכך החמצן נשאף פנימה.

## ראו גם
* משאבה
* משאבת ואקום
* יניקה (רפואה)
* כוסות רוח

## קישורים חיצוניים
* 

קטגוריה:פיזיקה
קטגוריה:ריק
חלום קדחת

**חלום קדחת** (באנגלית: **Fevre Dream**) הוא סיפור ערפדים שנכתב בידי ג'ורג' ר. ר. מרטין ופורסם ב-1982. הסיפור מתרחש במיסיסיפי שלפני מלחמת האזרחים ומתחיל ב-1857. הסיפור תואר כ"ברם סטוקר פוגש את מארק טוויין".

## עלילה
אבנר מארש הוא קפטן של ספינת קיטור, אשר סבל מצרות כלכליות כאשר הוא פוגש את ג'ושוע יורק, ג'נטלמן עשיר. הם הופכים להיות שותפים בעסקים, כאשר ג'ושוע זוכה באמונו של אבנר בהבטחה של ספינת קיטור אדירה.
ספינת הקיטור נקראת חלום קדחת, הקרויה על שם החברה הכושלת של אבנר. ג'ושוע ואבנר, מחליטים להיות שותפים כקפטנים של הסירה. 

למרות הכל, שאלות רבות מועלות בידי הצוות והנוסעים בנוגע לג'ושוע יורק וחבריו, אשר כמעט לעולם לא יוצאים מהתאים שלהם באור יום.

חשדו של אבנר בנוגע לשותפו המסתורי מתגבר, כאשר הוא מגלה בתאו של ג'ושוע גזירי עיתון המתארים מיתות מסתוריות. הוא מתעמת עם ג'ושוע, שאומר לאבנר שהוא וחבריו הם צידי ערפדים, המשתמשים בחלום קדחת כבסיס המבצעים שלהם.

אחרי מספר אירועים, חשדו של אבנר מתעורר שוב. לבסוף, ג'ושוע אומר לאבנר את האמת, שהוא וחבריו הם ערפדים. ג'ושוע גילה מרקחת אשר עוזרת לו לשלוט בקדחת הדם, הגואלת ערפדים אחרים מהצורך להתקיים מדם. ערפדים אחרים מחשיבים אותו כמלך החיוור, אדון הדם של כל הערפדים.

דאימון ג'וליאן, אדון דם אחר, שומע על מאמציו של ג'ושוע. הוא מחליט לעלות על סיפונה של חלום קדחת עם ערפדים אחרים, ומצליח להתגבר על ג'ושוע. כאדון הדם של כל הערפדים שעל הספינה, הוא מגרש את אבנר מהספינה ומשתלט עליה.

מאמציו של אבנר לכבוש שוב את חלום קדחת עולים בתוהו, ואחרי שהוא מכלה את עושרו בניסיון למצוא את הספינה האובדת הוא נכנע ומחליט להתיישב בעיר הולדתו.

לאחר שהוא מקבל מכתב מג'ושוע, אבנר המבוגר יותר יוצא לעזור לג'ושוע לחסל אחת ולתמיד את ג'וליאן. ג'ושוע נאבק בג'וליאן, ולבסוף מצליח לנצח אותו. ג'ושוע נהיה לבסוף, אדון הדם של כל הערפדים.

## קישורים חיצוניים
*אתר הבית של ג'ורג' ר. ר. מרטין
* 

קטגוריה:ספרי פנטזיה
קטגוריה:ספרי 1982
קטגוריה:ספרי ג'ורג' ר. ר. מרטין
קטגוריה:ספרי הוצאת מודן
קליסטו (מיתולוגיה)

[ממוזער|230px|שמאל|קליסטו עם זאוס המחופש לארטמיס; ציור שמן מאת [פרנסואה בושה, 1744.]]
במיתולוגיה היוונית, **קליסטו** (ביוונית: **Καλλιστώ**) היא נימפה של האלה ארטמיס. על שמה קרויה קבוצת הכוכבים "הדובה הגדולה".

## רקע
קליסטו הייתה נימפה ידועה ביופייה, והייתה בת לוויה של ארטמיס, אלת הציד, שדרשה מהנימפות לנדור כי ישמרו על בתוליהן.

זאוס, ראש האלים, חשק בקליסטו, אולם היא לא שעתה לחיזוריו. לכן התחפש לארטמיס, התייחד עמה במרמה ואף עיבר אותה. הרה, אשתו הקנאית של זאוס, גילתה את דבר בגידת בעלה, ונקמה בקליסטו באמצעות הפיכתה לדובה.

לפי הסיודוס, ארטמיס אחוזת החימה, זיהתה את חברתה ושלחה בה חץ שהרג אותה, אולי בעידודה של הרה הנזעמת. זאוס חילץ את הוולד מריחמה של קליסטו וקרא לו אָרְקאס.

זאוס מסר את הרך הנולד לנימפה מאיה, שגידלה אותו במערתה. לימים הפך זאוס לאבי בני ארקאדיה. את קליסטו וגם את בנה, ארקאס, בדמות דוב, העלה אל השמים. אלו הן, כך מספרת האגדה, הדובה הגדולה וההדובה הקטנה - שני מערכי כוכבים הסובבים את כוכב הצפון.

לפי גרסת הספר השני של מטמורפוזות מאת המשורר הרומי אובידיוס, קליסטו ההריונית גורשה מחברתה של מגינתה ארטמיס וילדה את ארקאס. הרה, שידועה כאלה הנוטרת טינה, ואינה שוכחת לעולם את בגידותיו של בעלה, ניצלה את ההזדמנות והפכה את קליסטו לדובה.

ארקאס גדל להיות צייד מוכשר ואמיץ, והיה חביב ביותר על זאוס.

יום אחד, בעת ששוטט ביער, ראתה קליסטו את בנה ארקאס. ההתרגשות גאתה בה, והיא החלה לרוץ לקראתו במהירות, תוך שהיא שוכחת כי היא עוטה דמות דובה. ארקאס נבהל וירה בדובה, כשהוא פוצע אותה אנושות. זאוס, מלך האלים, שקליסטו הייתה אהובתו וארקאס היה אחד מבניו האהובים, לא היה יכול לשאת את הכאב הטרגי שבפגיעה בשני יקיריו. לכן הפך גם את ארקאס לדובה, והעלה את שניהם לשמים. שם הם נמצאים עד היום, תמיד יירָאו ותמיד יישארו ביחד.

הרה, שכעסה עד מאוד על הכבוד שנעשה ליריבתה, שכנעה את פוסידון לאסור על הדובות לרדת אל האוקיינוס ככל שאר הכוכבים. כך שהן היחידות מקבוצות הכוכבים הבולטות שאינן שוקעות לעולם מתחת לאופק.

## בתרבות
• הירח קליסטו של כוכב הלכת צדק והאסטרואיד   נקרא על שמה.

• האופרה "לה קליסטו" של פרנצ'סקו קאוואלי מבוססת על סיפור אהבתם של קליסטו ושל יופיטר (זאוס) שהתחפש לדיאנה (ארטמיס).

• בסדרת משחקי המחשב God of War אשר כותריה המוקדמים מבוססים על המיתולוגיה היוונית, אמו של פרוטגוניסט הסדרה והדמות שהשחקן משחק קרייטוס (גם הוא מבוסס על דמות מהמיתולגיה היוונית) היא קליסטו. עם זאת, במשחק שונה הרקע שלה מהסיפור המקורי, והיא מתוארת כאישה ספרטנית בת תמותה שזאוס עיבר אותה והיא הולידה את קרייטוס ואחיו דיימוס (הרקע שלו גם שונה והוא לא חולק את הסיפור המקורי של הדמות דיימוס מהמיתולוגיה היוונית).

## קישורים חיצוניים

* 

## הערות שוליים

קטגוריה:נימפות
קטגוריה:דמויות מהמיתולוגיה שעל שמן כוכב לכת מינורי
האקספלויטד

**האקספלויטד** (באנגלית: **The Exploited**) היא להקת פאנק מהגל השני של הפאנק בבריטניה.

הלהקה הוקמה בשנת 1978 באדינבורו שבסקוטלנד. אלבומה הראשון של הלהקה *Punk's Not Dead* יצא בשנת 1981. האלבום הפך במהרה לאחד האלבומים המצליחים בהיסטוריה של הפאנק ועד היום משמשת הסיסמה *Punk's Not Dead* כסיסמת דגל לאוהבי הפאנק בעולם.

את אלבומה השני *Troops of Tomorrow* הוציאה הלהקה בשנת 1982.
האלבום כלל בתוכו את השיר *Sid Vicious Was Innocent* שדיבר לזכותו של סיד וישס אשר הואשם בדקירתה למוות של חברתו לחיים ננסי ספאנג'ן.

עם השנים הוציאה הלהקה עוד מספר אלבומי אולפן ואלבומי הופעה חייה שזכו להצלחה גדולה בקרב חובבי מוזיקת הפאנק והפכו את הלהקה לאחת הלהקות המזוהות ביותר עם תנועת הפאנק.

בשנת 1993 ערכה הלהקה שתי הופעות בישראל.

## דיסקוגרפיה
* *Punk's N ot Dead* - 1981
* *Troops Of Tomorrow* - 1982
* *Let's Start A War* - 1983
* *Horror Epics* - 1985
* *Jesus Is Dead* - 1986
* *Death Before Dishonor* - 1987
* *The Massacre* - 1990
* *Beat The Bastards* - 1996
* *Fuck The System* - 2003

## קישורים חיצוניים

* 

* אתר מעריצים של הלהקה
* מילים לשירים של הלהקה

## הערות שוליים

קטגוריה:להקות פאנק (Punk)
קטגוריה:להקות בריטיות
קטגוריה:רביעיות מוזיקליות
קטגוריה:מחלוקות סביב טענות לתועבה במוזיקה
קטגוריה:להקות שהוקמו בשנת 1978
חומצה ציטרית

שמאל|ממוזער|230px|בקבוק המכיל חומצה ציטרית
**חומצה ציטרית** או **חומצת לימון** (מכונה גם **מלח לימון**, באנגלית: **Citric acid**) היא חומצה אורגנית אשר נמצאת בין השאר בפירות הדר והיא שנותנת לפירות אלו את טעמם החמוץ. בלימון עשויה תכולת החומצה הציטרית להגיע עד כדי 8% מהמשקל היבש. נוסחתה: **C<sub>6</sub>H<sub>8</sub>O<sub>7</sub>**.

חומצה ציטרית היא חומצה תלת-קרבוקסילית; היא מכילה שלוש קבוצות קרבוקסיל (**COOH**). כל אחת מקבוצות הקרבוקסיל קשורה לאטום פחמן; לאטום הפחמן האמצעי קשורה בנוסף קבוצת הידרוקסיל (**OH**) כמודגם באיור. שמאל|ממוזער|230px|מבנה מולקולרי של חומצת לימון

שמה העברי של חומצה ציטרית הוא **חומצת לימון**. עוד תעתיק נפוץ לשם הלועזי הוא "חומצה סיטרית"; שמה הכימי, לפי כללי IUPAC, הוא **2-הידרוקסיפרופאן-1,2,3-חומצה טריקרבוקסילית**.

כאשר חומצה ציטרית נמצאת במצב מיונן, היא נקראת יון ציטראט.

## תכונות
* מסה מולרית: 192.13 גרם/ מול
* מסיסות: 133 גר/ 100 מ"ל מים (ב 20°C)
* צפיפות: 1.665 גר/ סמ"ק
* טמפרטורת התכה: 153°C
* נקודת רתיחה: 310°C
* חומציות: pKa_1=3.15 ; pKa_2=4.77; pKa_3=6.40
* מספר CAS: 77-92-9
* נקודת הבזק: 155°C
* נקודת התלקחות: 345°C
* LD50: (חולדות, בליעה): 3,000 מ"ג לק"ג

## חומצה ציטרית בביוכימיה

חומצה ציטרית מהווה חומר ביניים חשוב במטבוליזם; היא מהווה את תוצר הביניים הראשון של מעגל קרבס, אשר עקב כך מכונה גם "מעגל חומצת הלימון" או "מעגל החומצות התלת-קרבוקסיליות".

לדוגמה, לאחר פירוק מולקולת גלוקוז בהליך הגליקוליזה, נוצרות לרוב 2 מולקולות בעלות שלושה פחמנים בשם פירובט. מולקולות אלו מחומצנות באמצעות הקומפלקס פירובט דהידרוגנאז, אשר מסיר מהם את אחד הפחמנים, ומחבר אותם לקואנזים A ליצירת אצטיל קואנזים A. מולקולה זו, נכנסת למעגל קרבס, והאצטיל שבה יחד עם אוקסלואצטט (Oxaloacetate) הופך באמצעות האנזים ציטראט סינתאז הופך לציטרט בריאקציה שאינה הפיכה בתנאים פיזיולוגיים.

ציטרט, היון המצומד של החומצה ציטרית, משמש גם כן כווסת פעילות האנזים PFK-1 בתהליך הגליקוליזה כאשר ריכוז הציטרט מספיק גבוה הוא משפיע אלוסטרית על PFK-1 ומפחית את פעילותו.

## ייצור ושימוש
בתעשייה מייצרים חומצת לימון באמצעות גידול העובש Aspergillus niger על מצע של סוכרוז (C12H22O11). העובש יוצר חומצת לימון במטבוליזם הטבעי שלו. על ידי סינון מפרידים את העובש מהחומצה, משקיעים את החומצה כמלח הסידן שלה על ידי סתירה שלה בסידן הידרוקסיד Ca(OH)2 (סיד) ומהמלח הזה מופקת החומצה הנקייה על ידי תגובה עם חומצה גופרתית.

בישראל מיוצרת חומצת לימון החל מ-1962 במפעל "מיילס כמיקלים" במפרץ חיפה, שהיה בבעלות חברת "מעבדות מיילס" מארצות הברית ו-1982 נמכר לחברת גדות תעשיות ביוכימיה.

בתעשיית המזון, חומצת לימון משמשת כחומר טעם וכחומר משמר במזון ובפרט במשקאות קלים, ונמצא כי היא מעכבת התפתחות של חיידקים גורמי מחלות כדוגמת Vibrio. כתוסף מזון מסומן החומר בקוד **[[מספר E|E]]330**. חומצה ציטרית טהורה במצב גבישי דומה במראה לסוכר וקל לבלבל בין השתיים. ב-1958 שלושה סוחרים מכרו למפעלי מזון שונים חומר שנראה כמו חומצה ציטרית, אך הכיל חומצה אוקסלית, בין השאר למפעל ייצור ריבות, השלושה טענו שהדבר נעשה בתום לב, אך הם הורשעו ברשלנות. ב-1963 אירע מקרה דומה ששני אנשים שתו קפה עם מלח לימון במקום סוכר.

חומצת לימון משמשת גם לניקוי אבנית ומרצפות.

## קישורים חיצוניים

* 
*

## הערות שוליים

ציטרית, חומצה
ציטרית, חומצה
ציטרית, חומצה
ציטרית, חומצה
קטגוריה:לימון
לילך סונין

**לילך סונין** (נולדה ב-11 ביוני 1974) היא אשת טלוויזיה ומגישת חדשות בערוץ 2 בעבר.

## ביוגרפיה
בצעירותה שרה סונין בלהקת הנוער "נעורי גבעתיים". לפני עבודתה בערוץ 2 עבדה במשך חמש שנים בערוץ הספורט. בתחילת דרכה הטלוויזיונית הייתה שדרנית קווים במשחקי כדורגל וכדורסל. בהמשך עברה להגיש את התוכנית היומית חדשות הספורט עם מירי נבו ואלי אילדיס.

אחיה ואחותה של סונין עסקו גם הם בתקשורת. אחיה אורי שירת ביחידת ההסרטה של דובר צה"ל ואחותה בת חן היא עיתונאית וכיום עורכת של המקומון "זמן מודיעין". לאחר מותו של אחיה אורי מסרטן בגיל 20, יזמה משפחתה לזכרו תחרות "קליפ צעיר" לעידוד יוצרים צעירים בתחום הווידאו והמוזיקה, עם עיריית תל אביב-יפו, סינמטק תל אביב וערוץ 24, בה סונין שימשה כנציגת המשפחה.

בספטמבר 2002, בעת מסיבת עיתונאים שהתקיימה באצטדיון אולד טראפורד, וקדמה למשחקה של מכבי חיפה מול מנצ'סטר יונייטד במסגרת ליגת האלופות, הביכה סונין את המנג'ר המפורסם של מנצ'סטר יונייטד, סר אלכס פרגוסון, כשהעירה לו שהוא אינו מתייחס בדבריו לקבוצה הנכונה (פרגוסון ציין את שמות קבוצות הכדורגל שהפועל תל אביב ניצחה, בזמן שהוא עמד לשחק מול מכבי חיפה). תקרית זו זכתה להבלטה בעיתונות הבריטית.

באוקטובר 2004 הצטרפה סונין לחברת החדשות של ערוץ 2. היא שימשה מגישה ועורכת של מבזקי החדשות והכינה כתבות למהדורת החדשות המרכזית, והייתה מגישה מחליפה בתוכנית חיסכון. סיקרה את תחום איכות הסביבה. בינואר 2013 עזבה את ערוץ 2, אחרי שמונה שנות עבודה.

בתוכנית עבודה ערבית שיחקה תפקיד של קריינית חדשות בפרקים 11, 12 ו-13 של העונה השנייה.

מאז פרישתה מערוץ 2 לא שבה לתקשורת, מיעטה להתראיין ולא פרסמה כתבות.

## חיים אישיים
בפברואר 2014 נישאה לבמאי הקולנוע אהרון קשלס. לזוג אין ילדים.

## קישורים חיצוניים

*לילך סונין, חדשות 2 באינטרנט 
* 

## הערות שוליים

קטגוריה:מנחות טלוויזיה ישראליות
קטגוריה:סגל חברת החדשות
קטגוריה:כתבים ישראלים לענייני איכות הסביבה
קטגוריה:ישראליות שנולדו ב-1974
קטגוריה:ישראלים שנולדו ב-1974
אנטוניו קסאנו

**אנטוניו קסאנו** (באיטלקית: **Antonio Cassano**; נולד ב-12 ביולי 1982 בעיר בארי) הוא כדורגלן עבר איטלקי ששיחק בעמדת החלוץ. לזכותו 39 הופעות בנבחרת איטליה.

## קריירת מועדונים
קסאנו עבר לשחק בקבוצת הכדורגל רומא בצעירותו. במהלך המשחקים ראשי רומא ואנטוניו הסתכסכו, ודבר זה כמעט גרם להעברתו ליובנטוס. בסופו של דבר, עבר קסאנו בינואר 2006 לריאל מדריד. כששיחק בריאל מדריד, זכה איתה קסאנו באליפות הליגה הספרדית, אך הסתכסך עם מאמן הקבוצה, פאביו קאפלו. בסופו של דבר השאילה ריאל את קסאנו לקבוצת סמפדוריה במהלך קיץ 2007, כאשר היא מממנת שני שלישים משכרו, ולסמפדוריה יש את האופציה להחליט בסוף העונה האם היא מעוניינת לרכוש את כרטיס השחקן של קסאנו.
בינואר 2011 עבר קסאנו למילאן תמורת 2.5 מיליון יורו וחתם ל-3 וחצי שנים במועדון. כבש את שער הבכורה שלו במילאן מול פארמה. הוסיף עוד 3 נגד בארי (כדורגל), אינטר מילאנו וסמפדוריה. הוסיף עוד 6 בישולים בכל המסגרות.

במהלך חלון העברות של קיץ 2012 עבר קסאנו ליריבה העירונית אינטר בעסקת חילופי שחקנים שבמקביל ג'אמפאולו פאציני עבר למילאן.

במהלך חלון ההעברות של קיץ 2013 עבר קסאנו לפארמה, בינואר 2015 עזב את הקבוצה לאחר שלא האריך את חוזהו. ב-9 באוגוסט 2015 חזר לסמפדוריה וחתם לשנתיים בקבוצה. ב-10 ביולי 2017 חתם בהלאס ורונה.

## תארים
### קבוצתיים
;רומא
* הסופר קאפ האיטלקי: 2001
;ריאל מדריד
* אליפות ספרד: 2006/2007
;מילאן
* אליפות איטליה: 2010/2011
* הסופר קאפ האיטלקי: 2011

### אישיים
* שחקן השנה הצעיר של הסרייה א': 2001, 2003

## קישורים חיצוניים

* 
* 

## הערות שוליים

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני בארי
קטגוריה:כדורגלני רומא
קטגוריה:כדורגלני ריאל מדריד
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני אינטר מילאנו
קטגוריה:כדורגלני פארמה
קטגוריה:כדורגלני קייבו ורונה
קטגוריה:כדורגלני נבחרת איטליה
קטגוריה:כדורגלני יורו 2004
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:איטלקים שנולדו ב-1982
כריסטיאן קיבו

**כריסטיאן אאוג'ן קיבו** (ברומנית: **Cristian Eugen Chivu**; נולד ב-26 באוקטובר 1980 ברשיצה) הוא כדורגלן עבר רומני ומאמן כדורגל, המאמן את קבוצת אינטר מילאנו. 

## קריירת מועדונים

מועדונו המקצועני הראשון של קיבו היה CSM רשיצה. אחרי שעבר לשחק במועדון גדול יותר ברומניה, אוניברסיטטה קראיובה, המוניטין שלו צבר תאוצה ברחבי היבשת. המועדון ההולנדי אייאקס אמסטרדם, התרשם במיוחד מכישוריו של השחקן ורכש אותו ב-1999.

באייאקס הוא התפתח בעיקר כמגן שמאלי קלאסי. מאמן הקבוצה דאז, רונאלד קומאן, הפך את קיבו להיות קפטן הקבוצה. כאשר שימש כקפטן, אייאקס שלטה בלא עוררין בליגת העל ההולנדית, בזכות סגלה הצעיר והמוכשר. באותה הקבוצה הצעירה נכללו הכוכבים בעתיד רפאל ואן דר וארט, זלאטן איברהימוביץ' ואנדי ואן דר מיידה. קיבו שיחק תפקיד חשוב בהגנת אייאקס, שכמעט והצליחה להעפיל לחצי גמר ליגת האלופות בעונת 2002/2003.

רומא האיטלקית, הביעה לראשונה עניין בקיבו בשלהי 2003. באותה העת, לרומא היו חובות פיננסיים עצומים, והוטל ספק רב ביכולתה להחתימו בשורותיה. על מנת להשקיט את הסערה סביב מצבה הכלכלי, רומא ביקשה הלוואה בנקאית על מנת לרכוש את שירותו של קיבו, אך הבקשה נדחתה על הסף. למרות זאת, אחרי ניסיונות רבים וכושלים, רומא רכשה את קיבו מאייאקס תמורת סכום המוערך ב-18 מיליון אירו. קיבו שיחק במועדון מרומא במשך 4 עונות, כאשר היה בורג עיקרי בהגנת הקבוצה, ואף זכה עימה בגביע האיטלקי בעונת 2006/2007.

ב-27 ביולי 2007, אינטר מילאן החתימה את קיבו על חוזה לחמש שנים, אחרי ששילמה עבורו 16 מיליון אירו. 

בעונת 2009/2010 קיבו היה חלק מהעונה הטובה ביותר בהיסטוריה של אינטר והיה שותף לטרבל בו זכתה הקבוצה. ב-22 במאי 2010, הוא גם זכה לפתוח בגמר ליגת האלופות נגד באיירן מינכן.

ב-31 במרץ 2014 פרש ממשחק פעיל.

### מאמן פארמה
ב-18 בפברואר 2025 מונה למאמן פארמה מהסרייה א'.

ב-9 ביוני 2025 מונה למאמנה של אינטר מילאנו מהסרייה א'.

## קריירה בינלאומית
קיבו שיחק במדי הנבחרת הרומנית 75 פעמים, בהם כבש 3 שערים. הוא שיחק עבור רומניה במהלך טורנירי יורו 2000 ו-2008. ב-21 במאי 2011 הודיע על פרישה מהנבחרת הלאומית.

## קישורים חיצוניים

* 

* פרופיל באתר אינטר מילאנו
* Goal.com פרופיל

קטגוריה:כדורגלנים רומנים
קטגוריה:בלמי כדורגל רומנים
קטגוריה:מגני כדורגל רומנים
קטגוריה:רשיצה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני אייאקס
קטגוריה:כדורגלני רומא
קטגוריה:כדורגלני אינטר מילאנו
קטגוריה:כדורגלני נבחרת רומניה
קטגוריה:ספורטאים זרים בהולנד
קטגוריה:ספורטאים זרים באיטליה
קטגוריה:כדורגלני יורו 2000
קטגוריה:כדורגלני יורו 2008
קטגוריה:מאמני כדורגל רומנים
קטגוריה:מאמני פארמה
קטגוריה:רומנים שנולדו ב-1980
קטגוריה:מאמני אינטר מילאנו
ערד ניר

**ערד ניר** (נולד ב-5 בפברואר 1962) הוא שדרן רדיו וטלוויזיה, עיתונאי, מגיש, כתב ומנחה טלוויזיה ישראלי. משמש עורך חדשות החוץ של חברת החדשות משנת 1994. מגיש סדר עולמי של חברת החדשות.

## ביוגרפיה
ניר נולד בשם **ערד הלבר** בחיפה, גדל והתחנך באשדוד. למד בתיכון מקיף ג' ברובע ד' בעיר והיה ממקימי "רדיו ההפסקות" של התיכון. בהיותו בתיכון למד אספרנטו. סיים לימודי וטרינריה.

[ממוזער|310px|שמאל|הקלטת תוכנית ב[גלי צה"ל על המודיעין במלחמת ששת הימים, במשרדו של אהרן יריב, יו"ר המרכז למחקרים אסטרטגיים. 1982. ניר הוא החייל מימין.]]

החל את דרכו העיתונאית בשנת 1980 בגלי צה"ל, ונמנה גם עם מייסדי ערוץ 2. 

בשנות ה-90 הנחה עם ד"ר רות וסטהיימר בערוץ 2 את "מין תוכנית" תוכנית טלוויזיה אשר עסקה בנושאי מיניות.	

משמש כעורך חדשות החוץ של חברת החדשות ומבזקן משנת 1994 - בהתחלה בערוץ 2 ובהמשך בקשת 12.

במסגרת תפקידו כעורך חדשות החוץ של חברת החדשות של ערוץ 2 היה ניר מופקד על מספר שידורים בולטים ובהם שידור השבעת נלסון מנדלה, כניסת האלף החדש בשנת 2000 מניו זילנד, התרסקות המעבורת קולומביה מעל שמי טקסס בשנת 2003 (אז היה השדר היחיד בעולם ששידר מהמקום בשידור חי), מערכות הבחירות בארצות הברית משנת 1996 ועד 2020, וטקס האשכבה של נלסון מנדלה בשנת 2013.

בין הראיונות הבולטים שערך היו הראיון עם נשיא טורקיה לשעבר סוליימאן דמירל בשנת 1999 לאחר רעידת האדמה הגדולה בטורקיה וראיון עם רג'פ טאיפ ארדואן מיד לאחר כניסתו לתפקיד ראש ממשלת טורקיה, בשנת 2003. ראיין גם את הנשיא לשעבר עבדוללה גול, ראש הממשלה אהמט דבוטאולו וסגן ראש הממשלה בולנט ארינץ' ועוד אישים בצמרת הממשל הטורקי. ראיין את קנצלרית גרמניה אנגלה מרקל, מזכירת המדינה האמריקאית קונדוליזה רייס וראש ממשלת צרפת מנואל ואלס לפני ביקורו בישראל ב-2016.

הגיש את מהדורת חדשות סוף השבוע של הערוץ משנת 1998 עד שנת 2001 ולאחר מכן את התוכנית "סדר עולמי", תוכנית חדשות החוץ של ערוץ 2.

בשנת 2010 יצא לאור ספרו "המסעדה הגדולה בעולם" בהוצאת אריה ניר. בספר מוצג סיור קולינרי בשוקי איסטנבול ובמסעדותיה, כולל מתכונים.

מלמד עיתונות וטלוויזיה במרכז הבינתחומי הרצליה ובמכללת נתניה.

## חיים אישיים
ניר נשוי ואב לשניים. מתגורר בתל אביב.

## קישורים חיצוניים

* 
* 
* הכתבות והפרשנויות של ערד ניר ב-N12

## הערות שוליים

קטגוריה:עיתונאים ישראלים
קטגוריה:עיתונאים כותבי עברית
קטגוריה:אנשי טלוויזיה ישראלים
קטגוריה:שדרני רדיו ישראלים
קטגוריה:חיילי גלי צה"ל
קטגוריה:אשדוד: אישים
קטגוריה:מנחי טלוויזיה ישראלים
קטגוריה:סגל חברת החדשות
קטגוריה:כתבי חדשות חוץ ישראלים
קטגוריה:בוגרי מקיף ג' אשדוד
קטגוריה:אספרנטיסטים ישראלים
קטגוריה:ישראלים שנולדו ב-1962
מאצ'יי ז'וראבסקי

**מאצ'יי סטניסלאב ז'וראבסקי** (בפולנית: **Maciej Stanisław Żurawski**, נולד ב-12 בספטמבר 1976) כדורגלן עבר פולני, יליד העיר פוזנן, ששיחק בעמדת החלוץ. לזכותו 72 הופעות ו-17 שערים במדי נבחרת פולין.

בין השנים 1990-1998 שיחק בקבוצת עיר הולדתו ורטה פוזנן ומשם עבר לקבוצה הגדולה יותר של העיר, לך פוזנן, בה שיחק בין השנים 1998-2000. משנת 2000 עד עונת 2005/2006 שיחק בויסלה קראקוב ומשם עבר לקבוצת סלטיק מסקוטלנד. לאחר מכן שיחק בלאריסה ובאומוניה ניקוסיה, ובעונת 2010/11 שב לשחק בוויסלה קראקוב עד לפרישתו ממשחק פעיל באותה השנה.

זוראבסקי נבחר לשחקן הפולני של השנה בשנת 2002.

## קישורים חיצוניים

קטגוריה:כדורגלנים פולנים
קטגוריה:חלוצי כדורגל פולנים
קטגוריה:פוזנן: כדורגלנים
קטגוריה:כדורגלני לך פוזנן
קטגוריה:כדורגלני ויסלה קרקוב
קטגוריה:כדורגלני סלטיק
קטגוריה:כדורגלני לאריסה
קטגוריה:כדורגלני אומוניה ניקוסיה
קטגוריה:כדורגלני נבחרת פולין
קטגוריה:כדורגלני מונדיאל 2002
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:פולנים שנולדו ב-1976